
	Răspuns la Solicitare de clarificare – Servicii de elaborare a documentațiilor tehnice aferente lucrărilor rămase neexecutate (inclusiv actualizarea Devizului general), asistență tehnică din partea proiectantului și expertizare tehnică calitativă a lucrărilor executate și nefinalizate pentru Finalizare lucrări consolidare imobil Str. Pictor Ștefan Luchian nr. 12C, sector 2, București.




[bookmark: _Hlk73019067]Conform solicitărilor de clarificare adresate de operatorii economici interesați de participarea la procedura de atribuire a contractului de servicii și înregistrate la autoritatea contractantă cu nr. 1438/16.02.2023 și nr. 1503/17.02.2023, vă transmitem răspunsurile la solicitarile de clarificare în legătură cu cerințele din caietul de sarcini, după cum urmează:
Solicitare de clarificare nr. 1438/16.02.2023.
Întrebarea 1: 
Având în vedere că imobilul situat în Str. Pictor Ștefan Luchian nr. 12C, Sector 2, București nu are statutul de monument istoric, vă rugăm să eliminați din echipa de lucru solicitată necesitatea cooptării, a unui Expert/specialist proiectant arhitectură, atestat de Ministerul Culturii, specializarea A - elaborare de studii, cercetări, inventariere monumente istorice (care poate cuprinde și expertize tehnice asupra monumentelor istorice, conform art. 8, alin. 2 al Ordinului nr. 2495/2010), cel puțin unul din domeniile: 1 – restaurare arhitectură, 2 – urbanism istoric, 3 – studii, cercetări, inventariere monumente istorice, 4 – consolidare/restaurare, structuri istorice.
Răspuns 1: 
Imobilul din str. Pictor Ştefan Luchian nr. 12C, sector 2, se află în Zona protejată nr. 36 – zona Negustori. Serviciile care se prestează pentru imobile situate în zone construite protejate ori de protecție a monumentelor istorice, se realizează în baza prevederilor art. 24 alin. (4) din Legea nr. 422/2001 privind protejarea monumentelor istorice, republicată, cu modificările și completările ulterioare, "elaborarea expertizelor tehnice, a proiectelor de consolidare, restaurare, verificarea tehnică a proiectelor și dirigentarea lucrărilor se efectuează numai de experți și/sau specialiști atestați de către Ministerul Culturii, cu respectarea exigențelor specifice domeniului monumentelor istorice și a cerințelor privind calitatea lucrărilor în construcții”.
Din acest motiv, pentru aceste imobile, personalul de specialitate propus pentru activitatea de proiectare și asistență tehnică, trebuie să dețină și calitatea de atestat de către Ministerul Culturii pe domeniile/specializările cuprinse în Ordinul nr. 2495/2010 pentru aprobarea Normelor metodologice privind atestarea specialiștilor, experților și verificatorilor tehnici în domeniul protejării monumentelor istorice.
Întrebarea 2:
În cadrul Caietului de sarcini pag. 33 sunt solicitați următorii experți tehnici:
· Expert tehnic atestat pentru cerința C;
· Expert tehnic atestat pentru cerința E.
Având în vedere faptul că numărul experților tehnici atestați pentru cerințele C și E este relativ redus la nivel național, vă rugăm să admiteți înlocuirea prezentării celor doi experți tehnici menționați anterior cu prezentarea de Verificatori tehnici atestați pentru cerințele C și E pentru domeniul construcțiilor.
Totodată, având în vedere că legislația ce reglemntează atestarea tehnico-profesională a verificatorilor de proiecte și experți tehnici a suferit de-a lungul timpului mai multe actualizări (Ex. HG nr. 731/1991, MDLPA 817/2021), vă rugăm să admiteți cerința fundamentală Cc alături de cerința fundamentală C.
Răspuns 2: 
Nu se acceptă înlocuirea Experţilor tehnici atestaţi pentru cerinţa C şi E cu Verificatori tehnici atestaţi pentru cerinţa C şi E.
Se admite cerinţa fundamentală Cc alături de cerinţa fundamentală C.
Întrebarea 3:
Din dorința noastră de a vă transmite o ofertă corespunzătoare, vă rugăm să extindeți data limită de depunere a ofertelor pentru achiziția mai sus menționată, respectiv de pe data de 21.02.2023 (în prezent) până la data de
24.02.2023. 
Răspuns 3:
[bookmark: _Hlk73019089]Autoritatea contractantă este de acord cu decalarea termenului de depunere a ofertelor, respectiv pentru data de 24.02.2023, ora 14.00.



Solicitare de clarificare nr. 1503/17.02.2023.
Întrebarea 1:
În cadrul Caietului de sarcini, pag. 28 se solicită ca Proiectantul să asigure verificatori autorizați pentru controlul proiectelor și realizarea lucrărilor. Având acest lucru în vedere, vă rugăm să ne confirmați că datele verificatorilor de proiecte vor fi prezentate autorității contractante la momentul implicării acestora în desfășurarea contractului. 
Răspuns 1:
Conform Legii 10/1995, investitorii au obligaţia de a asigura verificarea proiectelor prin specialişti de proiecte atestaţi. Având în vedere acest lucru, autoritatea contractantă va asigura serviciile de verificare proiect.
Întrebarea 2:
Din dorința noastră de a vă transmite o ofertă corespunzătoare, vă rugăm să extindeți data limită de depunere a ofertelor pentru achiziția mai sus menționată, respectiv de pe data de 21.02.2023 (în prezent) până la data de
24.02.2023. 
Răspuns 2:
Autoritatea contractantă este de acord cu decalarea termenului de depunere a ofertelor, respectiv pentru data de 24.02.2023, ora 14.00.

